Endiste sõdurite kõrval, kes moodustasid Põltsamaa kolo­nistidest suure enamiku, leidus vähemal arvul ka teisi. Juba eespool puudutasime seda, et 19 asunikku olid vabatahtlikult kolooniasse ilmunud,  nähtavasti otsekohe Soomest. Need va­batahtlikud ei olnud sõduriperekonnad. Samuti ei olnud sõ­durid ka need soome 19 asunikku, kes sunniviisil toodi Põlt­samaale. Neist olid 9 kolonisti põgenenud Soomest liisuvõtmise eest ja siis lühemat või pikemat aega viibinud Liivimaal eramõisates. 5 kolonisti olid oma vanemate poolt juba väikeste lastena meie maale toodud ja siin üles kasvanud. 1 kolonist oli Soomest pagenud kordasaadetud tapmise pä­rast, 3 kolonisti aga olid Liivimaale ilmunud kohalikkude mõisnikkude  kutsel. üks asunikest oli Põltsamaa varema kolonisti-sõduri täiskasvanud poeg, kellel oli iseseisev maja­pidamine.